1. ЖЕТКІНШЕК КЕЗЕҢІНІҢ ПСИХОЛОГИЯЛЫҚ

ЕРЕКШЕЛІКТЕРІ

Жеткіншектік кезең өтпелі, өзгермелі, дағдарысты, көбінесе жыныстық жетілу кезеңі деп сипатталады. Л.С.Выгодский жетілудің үш бағытын қарастырады: органикалық, жыныстық және әлеуметтік. Шимпанзенің органикалық және жыныстық дамуы бір-біріне сәйкес келеді. Адам тектес маймылдарда балалықтың аяқталуымен сипатталатын бұл құбылыс шамамен шимпанзенің 5 жасында байқалады. Қоғам дамуының тарихына үңілетін болсақ, адамдағы жыныстық және әлеуметтік даму өзара сәйкес келіп отырған. Ал қазір бірінші жыныстық жетілу, содан кейін органикалық, тек содан кейін біраз уақыт өткеннен соң ғана әлеуметтік жетілу жүзеге асатынын байқаймыз. Бұл алшақтық жеткіншектік кезеңнің пайда болуымен байланысты.

Француз этнографы, тарихшысы Ф.Ариес ата–ананың бала дамуын қадағалауы баланың отбасын құрғанға дейін жалғасатын XIX ғасырда жеткіншектік кезең пайда болды деп есептейді. Қазіргі заманда әлемдегі дамыған елдерде бұл кезеннiң бiртiндеп ұлғаю тенденциясы байқалады. Сонғы мәлiметтерге сүйенсек, бұл ондаған жылдарды қамтиды -11-ден 20 жылға дейін . Coнay 30 жылдардың өзінде-ақ Л.Л.Блонский «Ресей балаларына жеткіншектік кезеңді жаулап алу алда тұр» деп жазған болатын. Ол бұл «тарихтың еншiсiндегi адамзаттың жетістігі» деп сендi.

Л.С.Выготский де жеткіншектік кезеңге тарихи құрылым тұрғысынан қарады. П.П.Блонский сияқты ол да жеткiншектiк кезеңнiң дамуы, ұзактығы қоғам дамуы деңгейiне байланысты деп есептедi. Л.С.Выготский көзқарасына сүйенсек, жеткіншектік кезең-жабайы адамдарда болмайтын ең тұрақсыз, өзгермелі кезең, әрi қолайсыз жағдайда жыныстық жетiлудiң аякталуы мен ересеюдiң толықтай пайда болуы арасындағы білінер-білінбес жолақты құрайтын біршама қысқаруға беталысы бар кезең».

Россияда 20-30 жылдары осы кезеңге байланысты көптеген материалдар жинақталып, талданды /Н.А.Рыбников, В.Е.Смирнов, И.А.Арямова т.б. еңбектерінде көптеген қызықты деректер жинақталды. Осы еңбектерді қорытындылай келе, Л.С.Выготский жеткіншектің жасқа байланысты қажеттіліктері мен қызығушылықтары жеткіншектің әлеуметтік-таптық ерекшеліктеріне байланысты деген.

XX ғ. екінші жартысында француз психологы Б.Заззо да қоғамның әртүрлі әлеуметтік-экономикалық топтарының жеткіншек жастың ұзақтығы туралы түсініктерін анықтау үшін зерттеді. Б.Заззо зерттеулері олардың барлығы да жеткіншектік кезеңдi 14 жаспен және жыныстық жетілумен байланыстыратынын керсетті. Бірақ оның аяқталу шегі туралы түсініктері әр түрлі. Мәселен, жұмысшылар мен төменгі дәрежелі қызметкерлер жастық шақты 19 жас, ал инженерлер мен техникалық жұмысшылар бұл жасты 20 жас десе, кәсіпкерлер мен еркін мамандар 21 жас деп біледі. Демек, жеткіншектік жастың ұзақтығы олардың әлеуметтік жағдайы мен бiлiм алу ұзақтығына байланысты. Н.Н.Толстых, Л.И.Божович, Н.И.Крылов еңбектері де осы кезеңдi зерттеуге арналған. Әр кезеңдегі зерттеулерден шығатын қорытынды: жеткіншектік кезеңнiң тұрақты шекарысының болмауы жеткіншек дамуы тарихи және әлеуметтік дамуға байланыстылығын тағы да бір дәлелдеді.

1904 жылы Ст. Холдың «Подостничество» деген екі томдық монографиясы жарық көрді. Оны жеткіншектік кезеңді зерттеуші психологияның атасы деп есептедi. Себебі ол алғаш рет осы кезеңнiң негiзгi ерекшелігі мен құбылыстың дамуын, осы жасқа байланысты пайда болатын мәселелерді дұрыс шешіп, оны ашып көрсеткен.

1924 жылы Э.Шпрангердің «Психология юношеского возраста» еңбегi де жеткіншектік кезеңге арналған еңбектердің бірі болды. Э.Шпрангер жеткіншектік кезеңнің мәдени-психологиялық тұжырымдамасын жасады.

Э.Шпангердің айтуынша, бұл кезеңде бала мәдениетті бойына сіңіреді. Осы кезеңді сипаттай отыра, Э.Шпрангер дамудың үш типін атайды. *Бірінші тип:* жеткіншектік кезеңнiң қатаң , қарқынды, дағдарыстық ағыммен өтуімен сипатталады, жеткіншектік кезең екінші рет туылғандай күйді басынан кешіреді нәтижесінде жаңа «Мен» пайда болады.

Дамудың *екінші типі:* баяу, бірқалыпты, біртіндеп өсу, мұнда жеткіншек ересектік өмiрге ешқандай күрделі өзгеріссіз өтеді. Дамудың *үшінші типі*, жеткіншек iшкi қобалжуы мен дағдарыстарын қайрат күш - жігерің арқасында жеңе отырып, өзін белсендi әрi саналы қалыптастыру мен тәрбиелеу барысында жузеге асады. Бұл жоғары деңгейлі өзін-өзі қадағалау мен өзіндік тәртіпті адамдарға тән.

Э.Шпренгердің айтуынша, бұл кезеңнiң жаңа құрылымы – «Менің» ашылуы, рефлексияның пайда болуы мен өзiнiң даралығын анықтауы. Психологияның басты міндеті тұлғаның ішкі әлемін тану мәдениет және тарихпен тығыз байланысты болғандықтан Э.Шпрангер жеткіншектiң өзіндік сана-сезімін, құндылық бағдарын, дүниетанымын жүйелі зерттеудің негізін салды .

Э.Шпрангер осы жастағы алғашқы махаббат сезiмiнiң ерекшелігіне де назар аударды.

Ш.Бюлер еңбектерінде пубертанттық кезеңнің биологиялық мәнi қарас-тырылды. Оның зерттеулерiнде жеткіншектік кезең-пубертанттылық түсiнiгi-мен анықталады. Пубертанттық кезең-жыныстық жетілумен сиапатталады. Ш.Бюлер пубертантқа дейінгі кезеңдi балалық кезең десе, аяқталу кезеңін-жастық кезең деп атады. Ұл балаларда пубертанттылық 14-16 жаста болса, қыз балаларда 13-15 жасты қамтиды.

Ж. Пиаже 11-12 мен 14-15 жас аралықта соңғы фундаменталды децентрация жүзеге асады. Ж.Пиаженің пікірінше, бұл кезеңде бала жеке тұлға ретінде қалыптасады да, өзінің өмірлік бағдарламасын жасайды. Жеткіншек қоршаған ортаға деген өзінің көзқарасын анықтап, оны өзгертуге бола алатындай жағдайларды қарастыра бастайды. Өзінің өмірлік бағдарламасын жүзеге асыру үшiн онда гипотетикалық-дедуктивті, яғни формалды ойлаудың дамуы жүзеге асады. Осындай бағдарламалармен жасөспірімдер ересек адамдардың қоғамына аяқ басады, қоғам тарапынан кездескен қиыншылықтар мен қарама-қайшылық-тар жасөспірімдерді әлеуметтенуге итермелейді.

Жеткіншектік кезеңдi жан-жақты талдау еуропалық , америкалық даму психологиясындағы негізгі түйін-осы кезеңдi биологиялық тұрғыдан қарастыру болса, Л.С.Выготский мектебі бұл кезеңдi мәдени-тарихи тұжырымдамада көрсетілген ерекшелікпен қарастырады. Л.С.Выготскийдiң тұжырымдамасын жаңа дейтін себебіміз оның қазіргі заман зерттеулеріне негізделетіндігінде .

Л.С. Выготский өтпелі кезеңге деген қызығушылық мәселесін қарастыра отырып, оны «жеткіншектің барлық мәселесiнiң кiлтi» деп атады. Оның пікірінше адамның барлық психикалық қызметі дамудың әр сатысында жүйесiз, автоматты емес және кездейсоқ та емес, тұлғада қалыптасқан нақты бағыттал-ған ұмтылыстары, елігулері мен қызығушылықтары негiзiнде әрекет етеді.

«Қызығушылықтар немесе мүдделер тек адамзатта ғана болады, жануарлар дүниесінде бұл жоқ» деп И.Кант атап көрсеткен болатын. Сондықтан

Л.С.Выготский бойынша қызығушылықтардың пайда болуы ең алдымен бала дамуының биологиялық қалыптасуы емес, әлеуметтік-мәдени мазмұнының құрылуы. Жеткіншек кезең адамның жалпы тұлға болып дамуындағы маңызды фаза. Филип Раис «Психология подросткового и юношеского возраста» атты еңбегiнде жеткіншектердің өзінің уайым-қайғылары мен ойлары, сезiмдерi мен қызығушылықтары, арман, тілектері мен талпыныстары өзін нақты зерттеу мен

өзіне назар аудару, өзіне зейін салудың негізіне айналады дейді. Бұл кезеңде оқушы өзінің ішкі әлемін енді ашады, субьективті уайымдарына «өзіндік Менiне» қызығушылық таныта бастайды. Өз тұлғасына деген қызығушылығы төмен жеткіншектерге қарағанда, өз тұлғасына қызығушылығы жоғары жеткіншектердің өзін-өзі тануы, өзіндік сана-сезімі белсенді болады және өзінің тұлғалық ерекшелік-терін қадағалауы дами бастайды.

Психолог В.А. Крутецкийдің пікірінше жеткіншек кезең-бұл ағзаның терең қайта құрылуы мен өмірлік іс әрекеттің күшті артуымен ерекшеленетін баланың 11-12 жастан 15 жасқа дейінгі даму кезеңі. Бұл кезеңде дене дамуы ғана емес, сондай-ақ тұлғаның қарқынды қалыптасуы, моральдық және интеллектуалдық күш қуатының өсуі жүзеге асады. Жеткіншектік кезеңдi басқаша өтпелі кезең деп айтады, себебі бұл кезеңде балалық кезеңнен ересектік кезеңге өту процесі жүреді. Жеткіншек ендi бала емес, бірақ әлi ересек те емес. Бұл даму шамамен 16 жасқа қараған шақта жеткіншектiң бозбалаға немесе бойжеткенге айналуымен аяқталады. Оларға қарағанда жеткіншектердiң ортаны бөлек олардың баскаға ұқсамауы және құрбыластарымен ересек адамдардың арасында ерекше болуы, әр түрлі бағытта өз- өзін көрсетуі және өзiнiң дербестігін бекітуi тән.

А.Г.Ковалевтің пікірінше «психикалық ерекшелігі мен жыныстық жетілу жеткіншектің эмоциялық жағдайымен тұтас процесс, сондықтан оның психологиялық кескінін биологиялық фактормен де анықтауға болады».

В.Г. Асеева жеткіншектің жетілу кезеңін адамның физиологиялық, психология-лық және азаматтық есею кезеңi деп атап көрсетті.

Мектеп оқушыларының өміріндегі есею кезеңi (14-15 жастан бастап 17-18 жас аралығында) өте кұнды кезең. Осы жаста жеткіншектердің физиологиялық жетiлуi бiртiндеп баяулап, жыныстық дамуы қарқынды жүреді. Осының арқасында физиологиялық қызметі реттеледі және қан айналымы жақсарады т.с.с.

Л.И. Рувинский мен С.И. Хохлованын еңбектерінде жеткіншек шақта қоғамдық жүйедегі көзқарасқа негізделген дүниетанымының алғашқы көріністері байқал-ғанымен, бірақ олардың әлемге деген көзқарасын әлi де толығымен пайымдай алмайтыны сөз болады. Жеткіншектердiң философиялық ақыл-ой әрекетінің дамуына арқау болатын түрткі - оқудағы білімі, қоршаған ортадан алатын акпараттар легі, әдеби оқулықтар және үлкендермен қарым-қатынас болып табылады.

Жеткіншек тұлғасының дамуындағы аса маңызды фактор-оның өзінің әлеуметтік белсенділігі. Ол белгiлi бiр үлгілер мен игіліктерді игеруге, үлкендермен және жолдастарымен, өзiнiң жеке басы мен болашағын және ниеттері, мақсаттары мен міндеттерін жүзеге асыру әрекеттерін жоспарлауға бағытталады.

Әлеуметтік дамыған тұлға тек қоғамда қабылданған нормаларды ұстанумен ғана емес, сонымен қатар белгілі бір топтарға, ұжымдық және қоғамдық құндылықтарға бағдарлануымен де ерекшеленеді. Құндылықтар обьект жайлы бiлiмдер жүйесінен және оған деген тұлғаның қатынасынан тұрады. Психологиялық тұрғыда өзiн өзi анықтаған тұлға-бұл тұлғалық және ағзалық қасиеттері бар, өзiнiң қажеттіліктерін

(мақсаты, өмірлік жоспары, идеясы), өзі мүмкіндіктері мен қабілеттерін саналы бағалай білетін субьект.

**Жеткіншек жасының физиологиялық ерекшеліктері**

Жеткіншек кезеңінің биологиялық мағынасы пубертантты кезең немесе жетілу кезеңi ретiнде анықталады. Қалыпты физикалық пубертантты кезеңінің басталуының төменгі шегі 11-12 жасқа, жоғарғы шегі 17-18 жасқа жатады. Дәстүрлі түрде (Ш. Бюлерден кейiн) пубертант кезеңiнiң екi басты фазасын атап өтуге болады-теріс фаза және позитивті фаза (жастық шақ).

Жеткіншек тулаған гормондардың құрбаны болып табыла ма? Г. Крайг гормонды дағдарыстың жалпы эмоционалды көрінуін атап өтедi.

|  |  |
| --- | --- |
| **Иә** | **Жoқ** |
| Көңіл-күйдің жиі өзгеруі:  - торығу;  - мазасыздық және зейiннiң нашар  шоғырлануы;  - тітіркенушілік;  - импульсивтілік;  - алаңдаушылық;  - агрессия және проблемалы  мiнез-кұлық. | Жеткіншектің күйiне көптеген басқа да факторлар әсер етедi:  - отбасылық қарым-қатынастар:  - жеткіншектер ортасындағы  мәртебесi;  - академиялық жетiстiктерiнiң  деңгейі;  - ұзақ мерзiмдi болашақты құру  қабiлетi және т.б. |

**Жеткіншек дағдарысы**

12-14 жаста көптеген балалардың психологиялық дамуында «жеткіншек дағдарысы» деген атпен белгiлi өтпелi сәт басталады. Жеткіншек дағдарысының белгiлерi:

- тіл алмаушылық дүмпуі;

- дөрекілік;

- қырсықтык;

- тұйықтық;

- дәлелсіз ересектерге қарсы тұру;

- мұғалімдерге қатысты теріс қылық;

- ересектердiң ескертулерін елемеу;

- құрбыларының арасына сіңісе алмау жағдайын қатты уайымдау;

- белгісіз жарқын болашаққа деген үміт;

- өз тәуелсіздігін көрсететін дөрекі қимыл;

Көптеген психологтардың пікірінше, жеткіншек дағдарысы жеткіншектердiң өзін жеке тұлға ретінде тану қабілеті мен қажеттілігінің туындауы сипатты белгісі болып табылатын, өзін-өзі танудың жаңа деңгейінің пайда болуына байланысты. Бұл жеткіншектің өзін-өзі қалыптастыру, өзін-өзін таныту және өзін-өзі тәрбиелеуге деген ұмтылысынан көрініс табады.

Өзіндік сана-сезімді дамыту механизмі **рефлексия** болып табылады . Жеткіншектер өздерінің теріс мінездерінің теріс бітістеріне сыни көзбен қарайды, басқа адамдармен өзара қарым-қатынастар жасау мен достасуға кедергі келтіретін мiнез бітістерi үшiн уайымдайды. Мінез-құлықтарынын теріс сипаттары туралы мұғалімдердің ескертулерінен кейін бұл күйзелістер күшейе түседі. Бұл ашу-ыза мен кикілжіңдерге әкеліп соғады.

**Жеткіншек жасының дамуының әлеуметтік жағдаяты**

Дамудың әлеуметтік жағдаяты тәуелді балалық шақтан дербес және жауапты ересек өмiрiне өту кезеңiн бiлдiредi. Жеткіншек балалық шақ пен ересек кезеңi арасындағы аралықты алады. Жеткіншек-сәби емес, бірақ әлі де ересек емес. Бұл аралық ұстаным бірқатар келеңсіздіктерге әкеліп соғады. Жеткіншек кезеңіндегі дамудың әлеуметтік жағдаяты алдынғы кезеңдегі жетекшi оқу қызметi ересектер әлемiндегi және қоғамдық қатынастар кұрылымындағы өз орнын анықтауға, әлеуметтік өзін-өзі анықтауына бағытталған қызметпен ауыстырылады.

**Жеткіншек жасының негізгі орталық жаңа түзілімдері**

* Өзін-өзі қалыптастыру қажеттілігі.
* Өзiндiк сана-сезiмдi дамыту.
* «Мен» тұжырымдамасының қалыптасуы.
* Референттік топты қалыптастыру.
* Ересектік сезімі.
* Ата-аналарынан эмансипация.
* Оқуға деген жаңа қатынас.
* Құндылықтарды қайта бағалау
* Автономды мораль.

**Жеткіншек тұлғасының бағыттылығы**

- Ізгiлiк бағыттылығы-жеткіншектiң өзiне және қоғамға деген қатынасы жағымды. - Өзімшілдік бағыттылығы-қоғамға қарағанда оның өзі неғұрлым мәнді болып табылады.

- Торығушылық бағыттылығы-ол өзi үшiн ешқандай құны жоқ. Оның қоғамға деген қатынасын шартты жағымды деп атауға болады.

- Өзіне-өзі қол жұмсаушылық бағыттылығы-қоғам да, өз тұлғасы да өзі үшін ешқандай құндылыққа ие емес.

- Жеткіншектік жаста түрлі қызығушылықтар пайда болады. Неғұрлым айқын көрінгендері доминантылар деп аталады.

- «менмендiк доминантасы»-жеткіншектiң өз тұлғасына деген қызығушылығы;

- «қашықтық доминантасы»-жеткіншектің өзі үшін жақын, ағымдағы, бүгінгіге

қарағанда, неғұрлым субъективті жарамды, кең , үлкен ауқымды белгiлеуi;

- «жігер доминантасы»-кей кездері қырсықтық, бұзықтық, тәрбиелік беделге қарсы күрес түрінде көрінетін, жеткіншектің қарсылыққа, жеңіп шығуға, жiгерлiлiкке деген қызығушылығы;

- «қиялшылдық доминантасы»-белгiсiздiкке, тәуекелділікке, қызықты оқиғаларға, батырлыққа деген қызығушылығы.

**Ата-аналармен қатынастар**

Есею кезеңіндегі ата-аналарымен өзара қарым-қатынас аясы маңызды болып қалады және тұлғаның қалыптасуына күшті ықпал етеді. Ересек жеткіншектер алғаш рет «ата-аналарына басқа қырынан таниды» және оларға тым жоғары талаптар қоя бастайды. Жеткіншектер ата-аналарын өздерінің қазіргі күні мен болашағын қамтамасыз етуші адамдар ретінде қабылдайды. Осыған байланысты жеткіншектер өздерінің ата-аналарына деген қарым-қатынастарына, әкесінің әлеуметтік мәртебесі мен анасымен өзара түсіністігіне өте эмоционалды және қызығушылықпен қарайды. Алайда өзара қарым-қатынас үрдiсi бiр жақты бағыттылыққа ие-жеткіншектер ата-аналарының көңіл аударуын, түсіністікпен қарауын, ынталандыруды талап етеді. Ата-аналар жеке мәселелерін «өздері шешсiн», жеткіншек мұндай шешiмдердiң табыстылығын ғана бағалайды. Ата аналарын түсінуге, бiрлене беруге, «өзімен ой бөлісуге» деген дайындығы жоқ. Көп жағдайларда, өз белсенділігін түсіре отырып , тек ата-анадан «алу» ғана емес, беру» бағдары да болады . ыкпал мен сын, кудiк көрініс табады.

Жеткіншектік жасында отбасына, жалпы, ата-аналарына деген қарым-қатынас келесі бағыттарда өзгереді:

1. Ересектердің әрекет түрлеріне және бағдарларына, құндылықтарына қарсы

2. Отбасымен эмоционалдык байланыстар әлсірейді .

3. Бағдар алу мен сәйкестену үлгiсi ретiндегi ата-аналары екінші орынға түседі.

4. Жалпы алғанда отбасы ыкпалы төмендейдi, бiрак та, негізінен, ол манызды референттік топ болып қалады.

*Жеткіншектердің ересектерге теріс қарым-қатынасының түрлері.*

Кiшi жеткіншектiк жаста ересектермен қарым-қатынас жүйесіндегі өз орнына қанағаттанбаушылықтың орнын толтыру жолдары мынадай: қалаған қарым-қатынас құндылықтарын төмендетуге деген талпыныс; орнын ауыстыратын қызметке деген талпыныс; қиял-ғажайып бейнелер әлеміне ену; агрессия немесе қарым-қатынастан бұлтару түріндегі фрустрация.

Ересек жеткіншектер үшiн ересектерге деген теріс қатынастарының келесі оппозиция реакциясы (жағымсыз сипаттағы көрнекі әрекеттер), бас тарту реакциясы (талаптарға бағынбау), оқшаулау реакциясы (жағымсыз байланыстардан қашуға талпыныс) секiлдi түрлері тән. Жеткіншектiң жалпы уәждемесi қарым-қатынаспен араласады. Мұнда даулар туындайды, құндылықтарды қайта бағалау жүзеге асырылады, өзiн-өзi қалыптастыруға деген ұмтылысты мойындау қанағаттандырылады. Қарым-қатынастағы доминантты қажеттiлiк келесi түрде тұжырымдалады: «Қарым-қатынас жасауға үйрену», «бір-бiрiн жақсы түсінуге үйрену». Құрдастары қауiпсiздiк пен қолдау көзi ретiнде қарастырылады. Құрдастармен қарым-қатынас уәждемелерiнiң келесi динамикасы байкалады:

12-13 жаста жеткіншек кұрдастарының ортасында белгілі бір орынды алғаны маңызды. Жас жеткіншектердiң қарым-қатынастары оқу мен мiнез-құлық үрдістері айналасына шоғырланады-жақсы оқитын және өзін дұрыс ұстайтын жеткіншек құрбылары арасындағы көшбасшы болып табылады, жағымды бейне жетекшi болып саналады.

14-15 жаста ұжымдағы автономияға ұмтылыс және құрдастарының көз алдында жеке тұлғасының құндылықтарын тану iзденiсi басым болады. Қарым-қатынас мазмұны тұлғалық қарым-қатынасқа, жеке тұлғаға бағытталады-«қызықты», «күшті», «ерекше» тұлға неғұрлым тартымды болады. Көптеген жеткіншектерде өз ортасында елеулі болудың фрустрациялы қажеттілігі болады.

**Жеткіншек жасының психологиялық ерекшеліктері**

1. Жеткіншек жасының қарама-қайшылығы, баланың ересектердiң

жауапкершіліктерін мойындарына алмай, ересек мәртебесi мен ересектердiң мүмкiндiктерiне қол жеткiзуiне ұмтылуынан көрінеді.

1. Жеткіншек ата-анасының бағасы мен өмірлік тәжiрибесiнiң дұрыстығын түсініп

тұрса да, оны жиi қабылдаудан бас тартады. Ол өзiнiң жеке бірегей және қайталанбас тәжірибесін алып, өз қатесiн жiберiп, осы жiберген қатесі арқылы үйренгiсi келедi.

1. Аталған жас үшiн өзiнiң жеткіншектер ортасындағы жеке еңбегiн мойындауға

ұмтылысы сипатты.

1. Жеткіншек жеке басының мәселесiнiң және уайымының бiрегейлiгiне нық

сенеді, бұл жалғыздық пен жабырқаулық сезімін тудырады.

1. Жеке басының жалғыздығымен күресе отырып, мәселенiң күрделілігін сезінген

жеткіншек өзі сияқтыларды iздей бастайды. Осылайша, жастар жиыны кұрылады және ересектер әлеміне пара-пар жеткіншектердiң субмәдениетi қалыптасады.

1. Жастар ортасындағы жеткіншекте «Мен» тұжырымдамасы қалыптасады. Бір

жағынан, бұл топты жұмылдыратын нәрсе: ортақ мақсаттар, мүдделер, міндеттер. Екінші жағынан, айналасындағы әлем «өзіміздікі» мен «өзгелердікі» деп бөлінеді, ал бұл топтар арасындағы қарым-қатынастар кейде тым қарама- қайшылықты болады.

1. Жеткіншектің «Мен» тұжырымдамасының қалыптасуы жеткіншек өмiрiнде

референттік топтың немесе топтардың пайда болуына көпір болып табылады.

(Жеткіншек қабылдайтын және түсінетін және ол үшін маңызды болып табылатын

пікірді бөлісетін топ референттік топ деп аталады) .

1. Оқу қызметі мен мектеп басты және ең маңызды міндет болудан қалады.

Құрдастарымен жақын тұлғалық қарым-қатынас жетекшi қызметке айналады.

1. Жеткіншек жасында нақты ойлау, логикалықпен ауыстырылатындықтан, ақыл-

ой жұмысының өнімділігі төмендейді.

1. Жеткіншек үшін логикалық ойлау механизмі сыншылдықтың өсуімен

түсіндіріледі. Ол ересектердiң қағидатын сеніммен қабылдамайды, ол далелдер мен негіздемелерді талап етеді.

1. Сыншылдықтың өсуі толық негативизмге әкеледі. Көбіне бұл негативизм

жеткіншек үшін даулы, стрессті және эмоционалды жағдайларда қолданылады. Тек 20 % жеткіншектерде ғана негативизмнiң дағдарысты көріністері толығымен жоқ.

1. Жеткіншектік жасы үшiн жеке тұлғаны iздеуге, өзін-өзі зерттеу және өзін-өзi

талдау бағыты сипатты болады. Жеткіншек өз ойын білдіргісі келеді, тіпті өзіне- өзі білдірсе де (күнделiктер).

1. Бұл кезеңде басқалар мен өзін-өзі терең түсінуге мүмкіндік беретін, әлеуметтік

қатынастардың iштей игерілген тәжiрибесi ретiнде өзiндiк сана-сезімнің өсуі жүзеге асады.

1. Есеюдің бастамасы сыртқы механизм (еліктеу механизмі) бойынша жүзеге

асырылады. Мен ересек секiлдi боламын-ойын-ересектердiң сыртқы қасиеттерін, мәнерін, әдеттерін, мінез-құлық мәнерін, яғни есеюдiң сыртқы белгілерін көшіру. Бұл мағынада оған идеал болатын тұлга ерекше мәнге ие болады. Ол үшін ата- ана емес, басқа маңызды ересек идеал болатынын ата-аналарға ескерткім келеді.

1. Жеткіншек жастардың қосалқы мәдениетінде қабылданған сәнге және

идеалдарға ілесуге ұмтылады: салмақ, бой, бұлшық еттер және т.б. Олардың қалыптасуына бұқаралық ақпарат құралдары орасан зор әсер етеді.

1. Бала мәнi бойынша емес, түрi бойынша нәпсiлiктiң ересек таптаурынына

еліктейді, сол себепті де, қыздар арасында «Еліктіру өнері» немесе «Қалай батыл әйел болуға болады» секілді әдебиеттер кең тараған. Қыздар үшін еліктеу үлгісі отбасында қалыптасатын құндылықтар жүйесіне байланысты. Мұның «сұлу» болуы міндетті емес, бұл ерлер таптаурынына неғұрлым жақын «бизнестегі әйел» стилі болуы да мүмкін.

Ол әрқашанда тамаша, естен тандырарлықтай көрінеді, оның «мұндай ақымақтықтармен iсi жоқ.

17. Ерлердін идеалы көбіне күшті насихаттайтын, төзiмдi, батыл, нағыз достық құндылығын уағыздайтын супер батыр болады, яғни қазіргі заман батыры.

18. Егер мәнді ересек жеткіншекті өзінің басты көмекшісі ретінде бағаласа, бұл оның өзiн-өзi бағалау деңгейін арттырады.

**Жеткіншектiң достығы**

Жеткіншектiң жеке басының әлеуметтік-моральдық ересектiгiнiң дамуында қарым -қатынастың ерекше түрі-жақын жолдастармен және досымен қарым-қатынас, манызды роль атқарады. Жыл өткен сайын олар неғұрлым қажет бола түседі. Жеткіншектер сыйлы, беделді, қайсыбір салада озық сыныптастарымен қарым- қатынас жасауға ұмтылады. Мұндайда жолдастық қасиеттер, білімділік, қолынан бәрі де келетіндіктер, батылдық, спорттағы жетістіктер, өзін-өзі ұстау мәнері, ересектермен қарым-қатынастардағы дербестік сияқты алуан түрлі жағдайлар тартымды болуы мүмкін.

Балалардың жақындасуы үшiн мүдделер мен сүйікті кәсіптердің ұқсастығының, әңгімелесудің тартымдылығының үлкен маңызы бар. Жеткіншек өзіне ұнаған құрдасының ден қойған нәрсесіне оңай елігеді, өзі де оны өз ісіне ортақтастыруға ұмтылады. Жолдасымен қарым-қатынастың кейде тартымды болатыны соншалық, жеткіншек онымен бірге өзін бұрын қызықтырмаған, қазір де қызықсыз iспен шұғылдана бастайды. Алайда кейін ол бұған шындап ден қоюы мүмкін. Сондықтан жолдастарымен қарым-қатынас жасау-жеткіншектердiң жаңа мүдделердің пайда болуының қайнар көзі. Біріне-бірі ұнайтын балалар әр түрлi iстерде ынтымақтасуға ұмтылып, әрқайсысының айтқанын көбiне екеуi бірігіп істейді. Бірлесіп жұмысты жақсы iстей білуді жеткіншектер өте бағалайды.

Өзіне ұнаған құрдасының қасиеттері көбіне жеткіншекті өзіне ұнайтын және жолдастары бағалайтын қасиеттердiң өзiнде жоқ екенін көріп, ұғынуға мәжбүр етеді. Сол сияқты, тіпті одан да жақсы болсам деген ниет туады. Жолдасы жеткіншекке үлгі болады. Ол оған немесе әншейін еліктейді, немесе өзiнде белгілі бiр қасиеттердi, мәселен, күш пен батылдық немесе өзін-өзі ұстай білу, әрқашан уәдесінде тұру т.б. дамыта бастайды.

Маңызды әрi жеке адамға қатысты деп ұтынылатын мазмұнның ұлғайып, тереңдеуі ақылдасуға, қолдау мен көмек алуға болатын досқа зәрулік туғызады. Сондықтан достық қарым-қатынастарға-өзара сыр жасырмау және түсіністік, сергектік пен сезімталдық, бiрлесе толғану, сыр сақтай білу сияқты ерекше талаптар қойылады. Бір-біріне жан дүниесін, бар сырын жайып салған қарым-қатынас екеуін де байытады, жан-дүнесінде болып жатқанның бәрiн жақсы түсініп, ұғынуға мүмкiндiк бередi.

**Жеткіншектің интеллектілік дамуы**

Орта сыныптарда оқушылар ғылымдардың негіздерін оқып, игеруге кіріседі. Балалардың алдында көлемі зор білімдерді меңгеру жойылады. Игерілуге тиісті материал, бір жағынан, оқу-таным және ойлау қызметiнiң бұрынғыдан гөрі неғұрлым жоғары дәрежесін талап етiп, ал екінші жағынан, оларды дамытуға бағытталған. Оқушылар математикадағы, физикадағы, химиядағы ғылыми ұғымдар жүйесін, белгілердiң ерекше жүйесін меңгеруге, теориялық тұрғыдан пайымдап үйренуге тиiс.

Теориялық ойлаудың өзіне тән қасиеті-дедукциялық, яғни гипотезаларды құру және оларды тексеру арқылы бiр ғана жалпы тиянақтар негізінде пайымдауға қабілеттілік.

Интеллектiлiк мiндеттерді шешуде гипотезаларды пайдалана білу-жеткіншектiң болмысқа талдау жасаудағы аса маңызды жетістігі. Болжамдар жасап ойлау- ғылыми пайымдаудың өзіне тән құралы. Ойлауды дамытудың бұл денгейiне тән ерекшелiк абстракциялаудың дамуы ғана емес, сонымен бірге жеткіншек өзiнiң интеллектілік операцияларына зейiн қояды, талдау жасап, баға береді. Сондықтан мұндай ойлау рефлексиялы ойлау деп аталады.

Теориялық ойлау мектеп білімдерін игеруде ғана қалыптасумен шектелмейді. Тұтас алғанда ойлаудың бұл денгейіне жеткіншектiң өз акыл-ой операцияларын ұғынып, оларды басқаруы тән. Бұл процесс басқа психикалық функциялар үшін де тән бола бастайды. Сөйлеуге бақылау мен басшылық жасалады, оның үстіне өзі үшiн маңызды кейбір жағдайларда жеткіншектер дұрыс әрі әдемі сөйлеуге ерекше тырысады. Осының бәрі-жеткіншектің дамуындағы бастауыш мектеп оқушысымен салыстырғандағы жаңа әрі маңызды жетістіктер.

Қабылдау процестерін интеллектуалды ету-кез келген оқу материалын, оның ішінде сызба, кесте, сурет сияқты көрнекі материалды да ойдағыдай игерудiң қажетті шарты.

Гуманитарлық пәндерді меңгергенде де оқушылар ғылыми ұғымдарды фактілерді жіктеуді игереді, байланыстар мен себеп-салдар тәуелдiлiктерiн көрiп үйренеді, қысқаша сипаттамалар мен кеңiнен суреттеулер берудi, қорытындылар жасауды үйренеді.

Материалды логикалық өңдей білу көбіне жеткіншектерде өздігінен дамиды. Мұндай іскерліктерді дамыту мұғалімнің арнайы міндеті болуға тиіс, үлгірім, білімнің тереңдігі мен тиянақтылығы ғана емес, жеткіншектің интеллектiсi мен қабілеттерінің одан әрі даму мүмкіндігі де осыған байланысты.

**Өзіндік сананың дамуы**

Жеткіншектік шақта кезектесіп өзіндік сананың екi ерекше формасы пайда болады: ересектік сезімі және «Мен» тұжырымдамасы.

Бала өсіп келе жатыр дегенде ересек адамдар қоғамында өмір сүруге дайындығы туралы айтылады. Әрине жеткіншектiң дене, психологиялық және әлеуметтік жағынан да дамуы шынайы ересектікке әлi де алыс. Ол обьективті түрде ересек адам өмiрiне қосыла алмайды, бірақ та оған тырысады және ересектермен бірдей құқықтарға ұмтылады. Жаңа позиция көбіне сыртқы келбетте, манераларда көрініс табады. Жеткіншектің сыртқы түрі жанұядағы үнемі қақтығыстардың көзі бола алады. Эмоционалдық қауіпсіздік қажеттiлiгiне жауап беретін топпен бірге болу, одан ерекшеленбеу ниетін психологтар психологиялық қорғаныс механизмі ретінде қарастырады және әлеуметтiк мимикрия деп атайды.

Ересек адамдарға еліктеу тек манералармен және сырт киіммен шектелмейді. Еліктеу көңіл көтеру, романтикалық қатынастар сызығы бойынша өтеді. Бұл қатынастардың мазмұнына тәуелсіз «ересек» формасы көшіріледі: кездесулер, хаттар, қала сыртына саяхаттар, дискотекалар және т.б.

Сонымен қатар ересектіктің сыртқы, объективтік көріністерімен бірге ересектік сезімі де-жеткіншектің өзіне ересек ретінде қатынасы, өзін белгілі бір мөлшерде ересек адам екендігін сезіну, түсіну пайда болады. Ересектіктің бұл субъективтік жағы төменгi жеткіншектік жастың (11-13 жас) орталық жаңа қалыптасуы болып табылады.

Ересектік сезімі өзіндік сананың ерекше формасы болып табылады. Бұл сезімнің қалыптасуының негізгі қайнар көзi жыныстық жетілу болмайды.

Д.Б.Эльконин ересек сезімімен бірге жеткіншектің ересектiкке тенденциясын қарастырған. Қоршаған адамдар үн қатпаған жағдайда басқа адамдар алдында ересек болып көріну ниеті жоғарылайды.

15 жас кезеңiнiң сонына қарай жеткіншек өзiнiң өзiндiк санасының дамуына тағы бiр қадам жасайды. Өзiн iздеуден кейін, тұлғалық тұрақсыздықтардан кейін «Мен» тұжырымдамасы-өзі туралы, «Мен» бейнелерiнiң iшiнара келiсiлген көзқарастар жүйесi қалыптасады.

Жеткіншек өз санасында құрастыратын «Мен» бейнелері әр түрлі-олар оның барлық өмір байлығын бейнелейді. Физикалық «Мен» өзiнiң сыртқы сүйкімділігі туралы, өзiнiң ақылы туралы әр түрлі саладағы қабілеттері туралы, мінез күші, қарым-қатынасқа түсуі, мейірімділігі және басқа да қасиеттері туралы көзқарастары бір-бірімен қосылып, «Мен» тұжырымдамасының үлкен негізін-шынайы «Мендi» қалыптастырады. Өзін, өзінің әртүрлі қасиеттерін тану «Мен» тұжырымдамасының когнитивтік компонентін кұруға әкеледі. Онымен тағы екеуі байланысты- бағалауыш және жүріс-тұрыстық. Жеткіншек үшiн ол шынында қандай екендігін білу ғана емес, сонымен қатар оның индивидуалды ерекшеліктері қаншалықты маңызды екендігін білу де өте маңызды. Өз қасиеттерін бағалау құрбы-құрдастар және жанұя әсері негізінен қалыптасқан құндылықтар жүйесіне байланысты. Сондықтанда әртүрлі жеткіншектер сұлулықтың, ұшқыр интеллектiнiң немесе физикалық күштің болмауын түрліше уайымдап, бастан кешіреді. Сонымен бірге өзі туралы көзқарастарына белгілі бір жүріс-тұрыс стилі сәйкес келуі керек.

Шынайы «Менімен» бірге «Мен» тұжырымдамасы өзіне идеалды «Мен»-ді қосады. Өз мүмкіндіктерін жеткіліксіз түрде түсіну және жақындасудың жоғарғы денгейi кезiнде идеалды «Мен» реалды «Меннен» өте қатты өзгешеленуi мүмкiн. Сол кездерi жеткіншек уайымдайтын идеалды бейне мен өзінің шынайы қалпы арасындағы үзіліс агрессивтілік, қырсықтық, өкпешілдік түрінде көрініс беретін өзіне деген сенімсіздікке әкелуі мүмкін. Идеалды бейне қол жетерліктей көрінгенде, ол өзін-өзі тәрбиелеуге әкеледі. Жеткіншектер өздерінің болашақта қандай болатындығын ғана армандамайды, сонымен бірге өздерінде сапалы қасиеттерді дамытуға ұмтылады. Бұл кезде жеткіншекте өзін өзі реттеу дамитындықтан өзін өзі тәрбиелеу мүмкін бола алады.

Баяндамашы :Альжанова Жанаргуль